24/11/2022 | Administración LocalMunicipal
A Laracha
Bases da 27ª edición do “Concurso de Escaparates”

É obxecto deste concurso estimular ás empresas, establecementos e comerciantes do municipio para decorar os escaparates con motivos propios das datas do Nadal. Poderán participar todos os/as empresarios/as que teñan escaparates de exterior en calquera das parroquias que compoñen o termo municipal. Os participantes poderán facer a inscrición de maneira telemática no enlace https://forms.gle/NTkN2QSV9ES1iqwV8 (QR) que estará dispoñible na páxina www.alaracha. gal. Se é o primeiro ano de presentación no concurso ou o número de conta cambia respecto aos anos anteriores é necesario axuntar no formulario o certificado de titularidade do número de conta. Tamén se poderá facer de forma presencial no Concello O prazo de inscrición remata o 21 de decembro de 2022. Os escaparates participantes deberán permanecer adornados dende o 21 de decembro ata o xoves 5 de xaneiro. Nese prazo o escaparate non poderá ser modificado de forma algunha. Haberá dúas categorías do concurso: Tendo en conta a diversidade de produtos dos comercios participantes, valorarase o esforzo realizado en cada traballo seguindo os seguintes criterios: creatividade, orixinalidade, iluminación e composición comercial. O escaparate permanecerá visible. O xurado reservarse o dereito de declarar deserto algún o todos os premios se así o estiman oportuno. Para participar é necesario enviar unha única foto ao seguinte correo: cultura@alaracha. gal. Se son varios escaparates, os participantes deberán xuntar as imaxes nunha única fotografía. O prazo para enviar a fotografía remata o domingo 25 de decembro ás 23:59h. As imaxes subiranse o luns 26 de decembro á paxina de Facebook do Concello da Laracha (https://www.facebook.com/ConcelloALaracha/) para que usuari@s da rede social poidan votar ata as 12:00 h do día 3 de xaneiro polas que estimen oportuno premendo en “gústame”. Ás tres imaxes con máis “gústame” serán as premiadas. Concello da Laracha resérvase o dereito de descualificar a calquera participante se existe calquera sospeita de uso fraudulento das ferramentas e na forma de participar no concurso. Por este motivo, poderanse tomar as medidas oportunas tales como, bloquear usuarios, descualificar contidos ou usuarios ou calquera outra acción que o Concello estime oportuna. Asemade poderá realizar as comprobacións necesarias co fin de evitar duplicidade de participacións así como para eliminar aos participantes que non cumpran cos requisitos mencionados ou que participen de forma fraudulenta como, por exemplo, mediante o uso de bots ou sistemas automáticos de votos. Establécense 8 premios, un por comercio, para os mellores escaparates do concurso: · 1º Premio: 500€ · 2º Premio: 400€ · 3º Premio: 300€ · 4º Premio: 200€ · 5º Premio: 100€ · 1º Premio: 150€ · 2º Premio: 100€ · 3º Premio: 50€ O xurado estará composto por membros que serán nomeados polo Departamento de Cultura. A decisión do xurado será secreta e inapelable. A valoración dos escaparates por parte do xurado farase o día 29 de decembro a partir das 18:00 horas. Aqueles escaparates que non estean visibles no momento da valoración, quedarán excluídos desa categoría de concurso. A listaxe de premiados publicarase na páxina web do Concello (www.alaracha. gal) e no Facebook (https://www.facebook.com/ConcelloALaracha/) Os galardoados/as recibirán unha comunicación co importe do premio. Os participantes poderán gañar ata dous premios, un do xurado e outro no concurso de Facebook. A participación neste concurso supón a plena aceptación das presentes bases. A Laracha, 17 de novembro de 2022 O Alcalde, José Manuel López Varela